CELEX: 32022R0022
Language: fi
Date: 2022-01-10 00:00:00
Title: Neuvoston täytäntöönpanoasetus (EU) 2022/22, annettu 10 päivänä tammikuuta 2022, Nicaraguan tilanteen johdosta määrättävistä rajoittavista toimenpiteistä annetun asetuksen (EU) 2019/1716 täytäntöönpanosta

10.1.2022   
               
               
                  FI
               
               
                  Euroopan unionin virallinen lehti
               
               
                  LI 5/4
               
            
         NEUVOSTON TÄYTÄNTÖÖNPANOASETUS (EU) 2022/22,
         annettu 10 päivänä tammikuuta 2022,
         Nicaraguan tilanteen johdosta määrättävistä rajoittavista toimenpiteistä annetun asetuksen (EU) 2019/1716 täytäntöönpanosta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Nicaraguan tilanteen johdosta määrättävistä rajoittavista toimenpiteistä 14 päivänä lokakuuta 2019 annetun neuvoston asetuksen (EU) 2019/1716 (1) ja erityisesti sen 13 artiklan 1 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 14 päivänä lokakuuta 2019 asetuksen (EU) 2019/1716 Nicaraguan tilanteen johdosta määrättävistä rajoittavista toimenpiteistä.
                  
               
                     (2)
                  
                  
                     Unionin ulkoasioiden ja turvallisuuspolitiikan korkea edustaja, jäljempänä ’korkea edustaja’, antoi 8 päivänä marraskuuta 2021 unionin puolesta julkilausuman, jossa hän korosti, että Nicaraguassa 7 päivänä marraskuuta 2021 pidetyt vaalit on toteutettu ilman demokraattisia takeita ja että niiden tuloksilta puuttuu legitimiteetti. Hän totesi, että Nicaraguan hallitus on riistänyt Nicaraguan kansalta kansalaisoikeuksiin kuuluvan poliittisen oikeuden äänestää uskottavissa, osallistavissa, oikeudenmukaisissa ja avoimissa vaaleissa sekä sananvapauden, yhdistymisvapauden ja rauhanomaisen kokoontumisvapauden. Korkea edustaja totesi, että unioni on valmis tarkastelemaan kaikkia käytettävissään olevia välineitä, myös uusia rajoittavia toimenpiteitä.
                  
               
                     (3)
                  
                  
                     Koska Nicaraguan tilanne jatkuu vakavana, seitsemän henkilöä ja kolme yhteisöä olisi sisällytettävä asetuksen (EU) 2019/1716 liitteessä I olevaan luetteloon luonnollisista henkilöistä, oikeushenkilöistä, yhteisöistä ja elimistä, joihin kohdistetaan rajoittavia toimenpiteitä.
                  
               
                     (4)
                  
                  
                     Asetuksen (EU) 2019/1716 liite I olisi näin ollen muutettava tämän mukaisesti,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetuksen (EU) 2019/1716 liite I tämän asetuksen liitteen mukaisesti.
         
         
            2 artikla
            Tämä asetus tulee voimaan päivänä, jona se julkaistaan Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 10 päivänä tammikuuta 2022.
            
               
                  Neuvoston puolesta
               
               
                  Puheenjohtaja
               
               J.-Y. LE DRIAN
            
         
         
            (1)  EUVL L 262, 15.10.2019, s. 1.
      
      
         
            LIITE
            Muutetaan asetuksen (EU) 2019/1716 liite I seuraavasti:
            
                        1)
                     
                     
                        korvataan taulukon otsikko seuraavasti:
                        
                                    ”A.
                                 
                                 
                                    2 artiklassa tarkoitetut luonnolliset henkilöt”;
                                 
                              
                  
                        2)
                     
                     
                        lisätään seuraavat luonnolliset henkilöt taulukkoon:
                        
                                     
                                 
                                 
                                    Nimi
                                 
                                 
                                    Tunnistustiedot
                                 
                                 
                                    Perusteet
                                 
                                 
                                    Luetteloon merkitsemisen päivämäärä
                                 
                              
                                    ”15.
                                 
                                 
                                    Camila Antonia ORTEGA MURILLO
                                 
                                 
                                    Asema: Daniel Ortegan ja Rosario Murillon tytär, presidentin neuvonantaja, luovan talouden (Creative Economy) komission koordinaattori, TV-aseman ”Canal 13” johtaja
                                    Syntymäaika: 4.11.1987
                                    Syntymäpaikka: Managua, Nicaragua
                                    Sukupuoli: nainen
                                    Kansalaisuus: nicaragualainen
                                    Passin numero: A00000114 (Nicaragua)
                                    Henkilötunnus: 0010411870001B
                                 
                                 
                                    Camila Antonia Ortega Murillo on tiiviisti mukana presidenttiparia Daniel Ortegaa ja Rosario Murilloa tukevissa toimissa presidentin neuvonantajana, varapresidentin henkilökohtaisena avustajana ja luovan talouden kansallisen komission koordinaattorina. Hän on lisäksi Nicaragua Diseña -alustan ja Canal 13 -televisioaseman johtaja.
                                    Hän on vastuussa Nicaragua Diseñan käyttämisestä 7. marraskuuta 2021 pidettyjen vilpillisten presidentin- ja parlamenttivaalien tukemiseen luomalla väärennettyjä tilejä sosiaalisen median eri alustoille.
                                    Canal 13 -aseman johtajana hän on osallistunut siviilioppositioon kohdistuvan Ortegan hallinnon vihapuheen levittämiseen ja samalla rajoittanut toimituksen monimuotoisuutta sekä vainonnut itsenäisiä toimittajia ja toimitusvälineitä Nicaraguassa ja poistanut sananvapautta ja tosiasiallista vaalikilpailua. Hän on ollut keskeisessä asemassa poliittisen monimuotoisuuden tukahduttamisessa ja Nicaraguan demokratian täydellisessä purkamisessa.
                                    Näin ollen hän on lähellä henkilöitä, jotka ovat vastuussa demokratian heikentämisestä ja vakavista ihmisoikeusloukkauksista, ja hän tukee tällaisia tukahduttamistoimia ja loukkauksia.
                                 
                                 
                                    10.1.2022
                                 
                              
                                    16.
                                 
                                 
                                    Laureano Facundo ORTEGA MURILLO
                                 
                                 
                                    Daniel Ortegan ja Rosario Murillon poika, presidentin neuvonantaja
                                    Syntymäaika: 20.11.1982
                                    Syntymäpaikka: Managua, Nicaragua
                                    Sukupuoli: mies
                                    Kansalaisuus: nicaragualainen
                                    Passin numero: A00000684 (Nicaragua)
                                    Henkilötunnus: 0012011820046M
                                 
                                 
                                    Laureano Facundo Ortega Murillo on tiiviisti mukana presidenttiparia Daniel Ortegaa ja Rosario Murilloa tukevissa toimissa presidentin neuvonantajana. Hän on oikeuttanut ja tukenut Nicaraguan poliittisen opposition johtajien ja mahdollisten presidenttiehdokkaiden, opiskelijoiden ja maaseudun johtohahmojen tai riippumattomien toimittajien mielivaltaisia ja laittomia pidätyksiä, ja hän on nimittänyt kaikkia heitä ”terroristeiksi”. Tosiasiallisen vaalikilpailun poistamista edistämällä hän on keskeisessä asemassa poliittisen monimuotoisuuden tukahduttamisessa ja Nicaraguan demokratian täydellisessä purkamisessa.
                                    Hän on toiminut isänsä Daniel Ortegan ja Ortegan hallinnon talousasioiden neuvonantajana hallinnollisen ProNicaragua-viraston kautta. Lisäksi hän on vastuussa BanCorp-yhteisön toiminnasta; yhteisön päätarkoitus on avustaa, sponsoroida ja tukea taloudellisesti hänen äitinsä eli varapresidentti Rosario Murillon sortotoimia.
                                    Näin ollen hän on lähellä henkilöitä, jotka ovat vastuussa kansalaisyhteiskunnan tukahduttamisesta ja vakavista ihmisoikeusloukkauksista ja hän tukee tällaisia tukahduttamistoimia ja loukkauksia.
                                 
                                 
                                    10.1.2022
                                 
                              
                                    17.
                                 
                                 
                                    Brenda Isabel ROCHA CHACÓN
                                 
                                 
                                    Korkeimman vaalineuvoston puheenjohtaja
                                    Syntymäaika: 10.2.1967
                                    Syntymäpaikka: Bonanza, Nicaragua
                                    Sukupuoli: nainen
                                    Kansalaisuus: nicaragualainen
                                 
                                 
                                    Brenda Isabel Rocha Chacón on toukokuusta 2021 lähtien ollut puheenjohtajana korkeimmassa vaalineuvostossa (SEC) eli elimessä, joka on vastuussa 7. marraskuuta 2021 pidettyjen yleisvaalien valmistelemisesta, järjestämisestä ja sertifioinnista; vaalit, joista puuttui läpinäkyvyys, tosiasiallinen oppositio ja demokraattinen keskustelu, heikensivät demokraattisia instituutioita ja prosesseja. SEC vei oppositiolta mahdollisuuden asettua ehdolle vapaissa vaaleissa ja järjesti äänestyksen epädemokraattisissa puitteissa.
                                    Näin ollen hän on vastuussa demokraattisen opposition tukahduttamisesta sekä demokratian ja oikeusvaltioperiaatteen heikentämisestä Nicaraguassa.
                                 
                                 
                                    10.1.2022
                                 
                              
                                    18.
                                 
                                 
                                    Cairo Melvin AMADOR ARRIETA
                                 
                                 
                                    Korkeimman vaalineuvoston varapuheenjohtaja
                                    Syntymäaika: 1952
                                    Sukupuoli: mies
                                    Kansalaisuus: nicaragualainen
                                 
                                 
                                    Cairo Melvin Amador Arrieta on toukokuusta 2021 lähtien ollut varapuheenjohtajana korkeimmassa vaalineuvostossa (SEC) eli elimessä, joka on vastuussa 7. marraskuuta 2021 pidettyjen yleisvaalien valmistelemisesta, järjestämisestä ja sertifioinnista; vaalit, joista puuttui läpinäkyvyys, tosiasiallinen oppositio ja demokraattinen keskustelu, heikensivät demokraattisia instituutioita ja prosesseja. SEC vei oppositiolta mahdollisuuden asettua ehdolle vaaleissa ja järjesti äänestyksen epädemokraattisissa puitteissa.
                                    Näin ollen hän on vastuussa demokraattisen opposition tukahduttamisesta sekä demokratian ja oikeusvaltioperiaatteen heikentämisestä Nicaraguassa.
                                 
                                 
                                    10.1.2022
                                 
                              
                                    19.
                                 
                                 
                                    Lumberto Ignacio CAMPBELL HOOKER
                                 
                                 
                                    Korkeimman vaalineuvoston jäsen, korkeimman vaalineuvoston virkaatekevä puheenjohtaja vuonna 2018
                                    Syntymäaika: 3.12.1949
                                    Syntymäpaikka: Raas, Nicaragua
                                    Sukupuoli: mies
                                    Kansalaisuus: nicaragualainen
                                    Passin numero: A00001109 (Nicaragua)
                                    Henkilötunnus: 6010302490003J
                                 
                                 
                                    Lumberto Ignacio Campbell Hooker on vuodesta 2014 lähtien ollut jäsenenä korkeimmassa vaalineuvostossa (SEC) eli elimessä, joka on vastuussa 7. marraskuuta 2021 pidettyjen yleisvaalien valmistelemisesta, järjestämisestä ja sertifioinnista; vaalit, joista puuttui läpinäkyvyys, tosiasiallinen oppositio ja demokraattinen keskustelu, heikensivät demokraattisia instituutioita ja prosesseja. SEC vei oppositiolta mahdollisuuden asettua ehdolle vapaissa vaaleissa ja järjesti äänestyksen epädemokraattisissa puitteissa.
                                    Hän puhui tiedotusvälineille 7. marraskuuta 2021 pidettyjen vaalien aikana oikeuttaen vaalien järjestelyt ja kehuen niitä.
                                    Näin ollen hän on vastuussa demokraattisen opposition tukahduttamisesta sekä demokratian ja oikeusvaltioperiaatteen heikentämisestä Nicaraguassa.
                                 
                                 
                                    10.1.2022
                                 
                              
                                    20.
                                 
                                 
                                    Nahima Janett DÍAZ FLORES
                                 
                                 
                                    TELCORin (the Nicaraguan Institute of Telecommunications and Postal Services) johtaja, Nicaraguan kansallisen poliisin ylijohtajan Francisco Javier Díaz Madrizin tytär
                                    Syntymäaika: 28.6.1989
                                    Sukupuoli: nainen
                                    Kansalaisuus: nicaragualainen
                                 
                                 
                                    Nahima Janett Díaz Flores on TELCORin (the Nicaraguan Institute of Telecommunications and Postal Services) eli televiestinnän ja postipalvelujen sääntelyelimen johtaja. Nicaraguan viranomaiset ovat TELCORin avulla tukahduttaneet riippumattomia tiedotusvälineitä, mukaan lukien kolme uutistoimistoa vuodesta 2018 lähtien. TELCOR toteutti vuoden 2021 yleisvaalikampanjan aikana laajamittaisia disinformaatiokampanjoita. TELCOR on määrännyt ja hallinnoinut kansalaisyhteiskuntaan ja demokraattiseen oppositioon liittyviä valvontatoimenpiteitä asemassaan ”kyberturvallisuuslakia” toimeenpanevana instituutiona.
                                    Asemassaan Nahima Díaz Flores on toiminut Ortegan hallinnon tukijana sekä määrännyt ja hallinnoinut disinformaatiotoimenpiteitä ja kansalaisyhteiskunnan ja demokraattisen opposition valvontaa TELCORin välityksellä. Näin ollen hän on vastuussa vakavista ihmisoikeusloukkauksista, kansalaisyhteiskunnan ja demokraattisen opposition tukahduttamisesta sekä demokratian heikentämisestä Nicaraguassa.
                                 
                                 
                                    10.1.2022
                                 
                              
                                    21.
                                 
                                 
                                    Luis Ángel MONTENEGRO ESPINOZA
                                 
                                 
                                    Nicaraguan pankkien ja muiden rahoituslaitosten valvontaviranomaisen (the Superintendency of Banks and other Financial Institutions of Nicaragua) ylivalvoja
                                    Syntymäaika: 1.1.1949
                                    Syntymäpaikka: Esteli, Nicaragua
                                    Sukupuoli: mies
                                    Osoite: Planes De Puntaldia Casa #16, Managua, Nicaragua
                                    Kansalaisuus: nicaragualainen
                                    Henkilötunnus: 1610101490000S
                                 
                                 
                                    Luis Ángel Montenegro Espinoza on Nicaraguan pankkien ja muiden rahoituslaitosten valvontaviranomaisen (SIBOIF) ylivalvoja. Kyseisessä asemassa hän on vastuussa Ortegan hallinnon politiikkoja vastustaneiden rahoitusalan toimijoiden vainoamisesta sekä rahoitusalan pakottamisesta Ortegan hallinnon haltuun.
                                    Daniel Ortega nimesi hänet kyseiseen asemaan omakätisesti palkinnoksi uskollisuudesta. Aiemmassa asemassaan tasavallan valvovana viranomaisena (Controller General) hän varmisti, että Ortegan korruptoituneita rahoitusalan toimia ei tarkistettaisi ja yhtäläisesti edisti Ortegan otetta hallinnosta.
                                    Näin ollen hän on vastuussa oikeusvaltioperiaatteen heikentämisestä Nicaraguassa sekä kansalaisyhteiskunnan ja demokraattisen opposition tukahduttamisesta.
                                 
                                 
                                    10.1.2022”;
                                 
                              
                  
                        3)
                     
                     
                        lisätään otsikko ja taulukko seuraavasti:
                        
                                    ”B.
                                 
                                 
                                    2 artiklassa tarkoitetut oikeushenkilöt, yhteisöt ja elimet
                                    
                                                 
                                             
                                             
                                                Nimi
                                             
                                             
                                                Tunnistustiedot
                                             
                                             
                                                Perusteet
                                             
                                             
                                                Luetteloon merkitsemisen päivämäärä
                                             
                                          
                                                1.
                                             
                                             
                                                Nicaraguan kansallinen poliisi
                                                La Policía Nacional Nicaragüense
                                             
                                             
                                                Päätoimipaikka: Managua, Nicaragua
                                                Perustamispäivä: 22.8.1979
                                                Verkkosivusto: http://www.policia.gob.ni/
                                             
                                             
                                                Nicaraguan kansallinen poliisi on vastuussa Ortegan hallintoa vastustaneiden henkilöiden halventavasta kohtelusta, mukaan lukien fyysinen ja psykologinen kidutus. Se on vastuussa mahdollisten presidenttiehdokkaiden, kansalaisyhteiskunnan johtajien, opiskelijoiden ja maaseudun johtohahmojen tai riippumattomien toimittajien laittomista pidätyksistä ilman laillisia tai demokraattisia takeita.
                                                Kansallinen poliisi oli avainasemassa siinä, että Daniel Ortega vältti tosiasiallisen demokraattisen opposition kohtaamisen 7. marraskuuta 2021 pidetyissä yleisvaaleissa. Kansallinen poliisi toteutti ennen kyseisiä vaaleja oppositiojohtajiin kohdistuvia jatkuvia valvontatoimia ja vainoa, tunkeutui asuntoihin laittomasti ja pidätti opposition jäseniä mielivaltaisesti sekä uhkaili virkamiehiä järjestelmällisesti.
                                                Vuonna 2018 kansallinen poliisi osallistui rauhanomaisten mielenosoittajien surmaamiseen eri puolilla Nicaraguaa.
                                                Nicaraguan kansallinen poliisi on näin ollen vastuussa vakavista ihmisoikeusloukkauksista, kansalaisyhteiskunnan ja demokraattisen opposition tukahduttamisesta sekä demokratian ja oikeusvaltioperiaatteen heikentämisestä Nicaraguassa.
                                             
                                             
                                                10.1.2022
                                             
                                          
                                                2.
                                             
                                             
                                                Korkein vaalineuvosto (Supreme Electoral Council)
                                                Consejo Supremo Electoral
                                             
                                             
                                                Osoite: Pista Juan Pablo II, Managua 14005, Nicaragua
                                                Verkkosivusto: https://www.cse.gob.ni/
                                                Sähköposti: info@cse.gob.ni
                                             
                                             
                                                Korkein vaalineuvosto (SEC) on elin, joka on vastuussa 7. marraskuuta 2021 pidettyjen yleisvaalien valmistelemisesta, järjestämisestä ja sertifioinnista; vaalit, joista puuttui läpinäkyvyys, tosiasiallinen oppositio ja demokraattinen keskustelu, heikensivät demokraattisia instituutioita ja prosesseja. SEC vei oppositiolta mahdollisuuden asettua ehdolle vapaissa vaaleissa ja järjesti äänestyksen epädemokraattisissa puitteissa.
                                                Näin ollen SEC on vastuussa demokraattisen opposition tukahduttamisesta sekä demokratian ja oikeusvaltioperiaatteen heikentämisestä Nicaraguassa.
                                             
                                             
                                                10.1.2022
                                             
                                          
                                                3.
                                             
                                             
                                                The Nicaraguan Institute of Telecommunications and Postal Services
                                             
                                             
                                                Osoite: Avenida Bolívar, Esquina diagonal al edifico de la Cancillería, Aptdo 2664, Managua 10000, Nicaragua
                                                Rekisteröintipäivä: 12.6.1982
                                                Verkkosivusto: https://www.telcor.gob.ni
                                             
                                             
                                                TELCOR (the Nicaraguan Institute of Telecommunications and Postal Services) on televiestinnän ja postipalvelujen sääntelyelin. Nicaraguan viranomaiset ovat sen avulla tukahduttaneet riippumattomia tiedotusvälineitä, mukaan lukien kolme uutistoimistoa vuodesta 2018 lähtien, vuoden 2018 tukahduttamistoimien aikana ja vuoden 2021 yleisvaalien jälkeen. TELCOR toteutti yleisvaalikampanjan aikana laajamittaista disinformaatiokampanjaa. TELCOR on määrännyt ja hallinnoinut kansalaisyhteiskuntaan ja demokraattiseen oppositioon liittyviä valvontatoimenpiteitä asemassaan ”kyberturvallisuuslakia” toimeenpanevana instituutiona.
                                                Näin ollen TELCOR on vastuussa vakavista ihmisoikeusloukkauksista sekä kansalaisyhteiskunnan ja demokraattisen opposition tukahduttamisesta.
                                             
                                             
                                                10.1.2022”.